ቦርዱ  ህጉን ጥሰው የሚንቀሳቀሱ የፖለቲካ ፓርቲዎች ላይ እርምጃ እንደሚወስድ አስታወቀ
 በአገር ውስጥ የሚንቀሳቀሱ ፓርቲዎች የአገሪቱን ህግ አክብረው የማይንቀሳቀሱ ከሆነ በህጉ መሠረት እርምጃ እንደሚወስድ የኢትዮጵያ ምርጫ ቦርድ አስታወቀ።የቦርዱ የአገልግሎትና ህዝብ ግንኙነት ዘርፍ ምክትል ዋና ኃላፊ አቶ ወንድሙ ጎላ ለዋልታ እንደገለጹት ማንኛውም  በአገሪቱ ህግ እውቅና ተሠጥቶት የተመዘገበ የፖለቲካ ፓርቲ የአገሪቱንናየቦርዱን ህጎችና ደንቦች  አክብሮ የማይንቀሳቀስ ከሆነ  ህጉ  በሚያዘው መሠረት እርምጃ እንደሚወሰድ  ገልጸዋል ። የኢትዮጵያ ምርጫ ቦርድ መተዳደሪያ ደንብና የቦርዱ ስነ ምግባር ደንብ እንደሚያዘው ማንኛውም  ዕውቅና ያገኘ ፓርቲ ነውጠኛናህገ ወጥ በሆነ ድርጊት መሳተፍ በፍጹም የተከለከለ ነው ያሉት  አቶ ወንድሙ ህግና ሥርዓትን አክብሮ  የማይንቀሳቀስ  የፖለቲካ ፓርቲ በድንጋጌው መሠረት እርምጃ ይወሰድበታል ብለዋል ።   በቅርቡ  ገዥው ፓርቲ አንዳንድ የፖለቲካ ፓርቲዎች ባልተፈቀደላቸው ሥፍራ በመቀስቀስና የፓርቲዎቻቸውን ፖስተር እየለጠፉ እንደሚገኝ የሚያሳይ ቅሬታ ቀርቧል ያሉት አቶ ወንድሙ  በቀረበው ቅሬታ መሠረት የሚመለከታቸው ፓርቲዎች ችግሩን ለመፍታት እየተወያዩ መሆኑንና  መፍትሄ ካልተገኘ ግን  ቦርዱ እርምጃ ለመውሰድ እንደሚገደድ ገልጸዋል ።    በሌላ በኩል አንዳንድ ተፎካካሪ ፓርቲዎች ለቅስቀሳ ተግባር የሚውል የመሰብሰቢያ አዳራሽ ባለማግኘት፤ሰላማዊ ሰለፍ በመከልከሉና ዕጭዎቻችን  በመታሰራቸው ምክንያት  ቅስቀሳ ማካሄድ  አልቻልንም  የሚል ቅሬታዎችን ማቅረባቸውን ያስረዱት አቶ ወንድሙ  ቦርዱ ቅሬታዎችን  ከሚመለከታቸው አካላት ጋር በመወያያት  ለችግሮቻቸው መፍትሄ በመሠጠት ላይ  እንደሆነ  ተናግረዋል።     